
Frank y su pasion 


pa muhernan bisti den uniform 


Frank Mellor nunca no por a domina su pasion, na momento cu e mira un muher bisti den uniform. Su 
amantenan hasta mester a cumpli cu su demanda pa ta bisti den uniform den cama p'asina e por logra 
su deseo final durante nan hacimento di amor. Frank Mellor ta esclaviza na tur clase di uniform cu ta existi. 
Ta te con leu Frank Mellor por yega pa cumpli cu su deseo sexual loke ta trata di uniform? 


Frank Mellor di e ciudad Coventry, 
Inglaterra semper tabata un amante di 
uniform. Frank ta un korporal di e 
marino real y den su oranan liber e 
tabata trahacomo bombero pae fabrica 
di Rolls Royce, cual ta kedando den 
e ciudad na unda e ta bibando. Pa e 
manera ey semper bo ta encontra 
Frank casi semper bisti den uniform. 
Pero tambe su señora, Pauline, cu 
kende e tin diezdos aña casa, tin un 
profesion pa cual sempere ta bisti den 
un uniform. Su señora ta ocupa e 
trabou como verpleegster pa Cruz- 
Cora. Na momento cu Frank a sera 
conoci cu Pauline, e la haya un 
admiracion grandi pa e muher ey, cu 
su short blanco combina cu un meya 
sexy consistiendo di nylon. Na 
momento cu nan a casa, su señora ki 
ога си ета bisti den su uniform, tabata 
hisa e pasion di Frank y su deseo pa 
haci amor asina hopi, cue la dicidi pa 
haci e peticion na Pauline, pa e por ta 
asina complaciente, pa tambe den 
cas, cu e por ta asina bon di keda bisti 
den uniform. Durante nan hacimento 
di amor, Frank casi no por a domina 
su mes, na momento cu ariba cama su 
señora ta bisti den su uniform. Frank 
tabata logra su deseo sexual di un 
forma increible, pa cual e ta tin un 


(NAPA) 





RR 


Un potret di Bruid di Frank y Pauline 


gozo y un placer sin final. 

Pa e motibo ey no tabata nada straña, 
cu Frank ta tin un coleccion grandi di 
diferente sorto di uniform colga den 
su kashi. Na momento cu Frank ta tin 
un uniform bisti, e tabata sinti su mes 
un homber potente cu por satisface 
cualquier muher den cama. Den su 
imaginacion Frank ta tin e 
pensamento, cu di e manera ey tur 


muher lo mester mira den su persona, 
un homber actractivo cu sa kico un 
muher ta desea den cama. 


Despues di ta casa pa casi un aña cu 
Pauline, abinun cambio den e bida di 
Frank. E la encontra cu e viuda, 
Brenda Hancox, cual muher ta tin 12 
ana mas bieu cu Frank. Pero e muher 
ey, kende ta ocupa un puesto na un 
departamento di bombero, tabata luci 
hopi actractiva mes den un uniform. 
Frank a logra gana e corazon di e 
muher ey, kende no a haya nada 
straña pa e manera raro cu Frank tin 
pa uniform. Durante un periodo di 
diez afia largo, Frank continuamente 
ta tin relacion sexual cu Brenda. Di e 
forma ey Frank ta pertenece di dos 
muher pa cumpli cu su deseo sexual. 
Sinembargo e dos muhernan ey ainda 
no tabata bastante, pa Frank portin un 
gozo total ribatereno di amor. Un par 
di tempo despues, Frank a sera conoci 
cu Christine Kevan cu ta den servicio 
di un korps di mariniers. Frank no por 
a domina su pasion y su tentacion pa 
e belleza ey bisti den uniform. Frank 
abiralocamente enamora riba Chris- 
tine, pero e la tene e secreto pa e 
muher ey, cu ya e ta un homber casa 
cu dos yiu homber. No a dura mucho, 


L.G. Smith Blvd. 106 Oranjestad Tel.: 825514/825638 
San Nicolas Tel.: 845046 - Shaba Noord Tel.: 870618 


FOR: 


- MARTIN SENOUR PAINTS 
All kinds of HYDRAULIC HOSES 
- ENGINE PARTS - CHASSIS PARTS - BATTERIES 


We stock for all vehicles made in the U.S.A. Europe and Far East 


cu Christine a desea pa nan relacion 
ser bendiciona cu un matrimonio. 
Frank a bai di acuerdo cu e peticion di 
Christine, como cu e no por a bisa 
"no" na e dama ey tan actractiva. E 
fecha pa e matrimonio a ser plania, 
mientras cu e mayornan di Christine 
a ser pone na altura di e casamento. 
Pero pa Frank e asunto di casamento 
ey a bira di mas pa su persona. E tin 
su señora caba, ya e no por termina su 
matrimonio cu Pauline. A resta Frank 
solamente un manera pae por kita for 
di su señora. E lo mester trata na mata 
su señora. E oportunidad ey a presenta, 
na momento cu Frank mester a haci 
un viaha pa un weekend largo pa un 
curso, cual ta kedando un 150 kilome- 
ter for di e ciudad na unda cu e ta 
bibando. Riba un anochi, ela dicidi di 
bandona e kazerne na unda e ta 
siguiendo e curso. Ela trata pa ningun 
hende no descubri su persona, na 
momento cu e la dicidi di huy pa un 
anochi. Cu su auto, e la dirigi su mes 
na e ciudad cu e ta bibando. Tan 
pronto cu e la drenta den su cas, e no 
a perde tempo, y ela dal su señora cu'n 
klop di rubber ariba su cabez. Su 
señora na e mesun momento ey a 
perde su conocemento, y despues 
Frank a hoga su señora den e badkuip. 
E lakennan cu a ser susha na sanger y 
tambe e vloermat, e la tiranan den un 





















o Tur clase di comestible 
di alta calidad 

Beleg geslice bo dilanti 
Tur clase di liquor 
Departamento di Panja 
Cosmetica y tur articulo 
cu bo'n ta pensa 


O O O O 


y pueblo di Noord 


Pa Aruba completamente 


sorto di rooi sin awa. 


E unico problema cu Frank a haya su 
mes confronta, ta con e lo mester 
drenta den e kazerno atrobe sin cu e 
por ser mira. Pasobra si e no por logra 
esey, e no tin un disculpa perfecto pa 
e por ser declara inocente. Ta igual cu 
taun milagro a pasa cu su persona, na 
momento sin cu ningun hende por a 
sospecha algo, Frank por a drenta 
tranquilmente den e kazerno. Tate na 
e momento cu Frank tabata tratando 
pa pega soño, ela bin corda riba su dos 
yiunan homber, pasobra sigur ta, cu 
nan lo descubri e curpa di nan mama 
sin bida. 

Frank apenas a pega soño, ora cu un 
desordo formal di alarma produci pa 
un auto di polis, a yega na e kazerno 
na undae ta kedando. Un poco despues 
Frank por a tende con e pasonan dof 
die polisnan tabataresona dene gang. 
A presenta dos recherche cu a 
comporta nan mes mas decente di 
loke nan tabata por. Frank no por a 
domina su mes, na momento cu e 
recherchenan a participa na su per- 
sona, cu su señora a ser encontra 
morto den su cas. E la ser encontra 
hoga den e badkuip di su baño. No, 
Frank no pora sospecha ningun hende, 
cu por tin un odio riba su señora, pa 
mata e muher cu tanto e ta adora cu tur 

su amor. No, nunca nan dos no a yega 
di haya pleito cu otro, cu solamente 
discusionnan, normal manera dos 
hende casa. Pero si cu semper e la 
stima su señora y a trata Pauline mas 
mihor cu e tabata por. Mas despues e 
recherchernan a bolbe interoga Frank 
di un forma mas pisa. Erecherchenan 
a ripara cu su lagrimanan a resulta 
menos, cu na momento cu e la tende 
cu su señora a ser asesina. 


Un di e recherchenan a puntra e 


siguiente na Frank: "Bo porta conoce 
pa casualidad un tal Brenda Hancox 
y Christine ooo. , señor Frank?" 
"Eh," Frank a bisa di un forma gago, 
. Si, nan tur dos ta conocirnan di 
mi persona." 
Na momento cu e pregunta ey a ser 
lanza na Frank, su persona a desea pa 
e pora ser guli pae suelo pa eternidad. 
Un investigacion haci den e cas di 
Frank, a trece un sorto di claridad di 
e asesinato di Pauline. 
Durante e interogacion di e polisnan 
haci na Frank, nan por a yega na 
colecta, diferente puntonan valioso 
pa e caso di asesinato. Den promer 
instancia Frank a conta e 
recherchenan, cu na momento cu su 
sefiora a ser mata, cu su persona 
tabata den kazerno. Despues e la 
declara, cu ela haya su mes obliga pa 
dal su sefiora, como cu e la pone na 






altura, cu e ta usa un sorto di pildo, 
pa e por haya mas energia den su 
curpa pae por satisface su amigo di 
un mihor manera den cama. 


"Boso por kere mi palabranan, e la 
bisa e recherchenan, "y tur esey e 

la haci den scondi durante e diez 
añanan di nos matrimonio, sin cu 
nunca mi por a siquiera sospecha, 
cu e ta tin un otro homber den su 
bida. Boso como recherche por 
imagina algo asina baho di mi 
señora, na kende semper mi a kere 
fielmente den su amor?" 

Mas despues Frank a cambia di 
declaracion cu e la haci na e 
recherchenan contando e siguiente: 
"Loke cu mas a haci mi raso, ta na 
momento cu mi señora a bisa mi, 
cu su amigo ta satisface su deseo 
sexual den cama hopi mas mihor 
cu mi persona." 

E sala di corte tabata yena cu 
hende, pa por a sigui e caso di e 
korporal, cu no tabata por a haci 
sex sin cu su persona y su amantenan 
ta bisti den un uniform. Den sala di 
corte Frank Mellora conta e siguiente: 
"Mia saca e klop di rubber for di bou 
cama, y mi a dal mi señora cu esey 
ariba su cabez. Mi no por nenga, pero 
mi a haya hopi duele di mi señora na 
momento cu mi a haci esey. Ta pa e 
motibo ey, mi a hiba mi señora den 
baño, pa por alaba su heridanan cu mi 





Frank dilanti su cas 


a causa su persona. Pero na momento 
cu Pauline a mira e sangernan den e 
awa, e la cuminza grita peor cu alma 
malo. Na e momento ey mi a spanta, 
y mino por a domina mi mes mas. Mi 
а keda tene su cabez bou di awa, te na 
momento cu e no a reacciona riba 
nada mas. Pauline a hoga den e 

badkuip." 

Un pathaloog a declara den sala di 
corte, cudos die dedenan di e man 
di Pauline tabata kibra, manera un 
hende cu alucha pa su bida. Frank 
Mellortabata dirigi su cabez abou 
na momento cu Branda Hancox a 
expresae siguiente: "Pa mi, Frank 
ta un tesoro completo y tambe e ta 
un homber hopi carifioso mes. 
Aunquecu semper su deseo grandi 
ta, pa ora cu nos mester haci sex, 
pa mi ta bisti den un uniform, 
semper mi a haciesey pa complace 
cu su deseo. Tambe durante dia y 
anochi, casi semper mi ta cana den 
cas bisti den uniform. Y pakico no 
haciesey,siesey taundiedeseonan 
flamante di Frank?" 

Christine Kevan mes ta tin e 
siguiente di conta: "Frank ta e 
homber cu a logra triunfa di mi 
corazon. E la stima mi asina hopi, 
cu e la declara su amor na mi 
persona y e la bai asina leu, cu 
hasta nos a pone un fecha pa 
casamento. Paun cantidad di vez, nos 
tatinrelacionnan sexual cu otro. Y mi 
no por nenga, cu nos tur dos adisfruta 
hopi mes durante e momentonan ey. 
Frank semper ta na altura, di e 
momento cu mi tin e deseo pa haci 
sex. Frank ta un homber experto, cu 
sa con pa adora un muher di un forma 
excelente. Te ainda mi stimacion pa 
Frank ta algo grandi y sincero. Mi ta 
spera cu Frank tambe te ainda tin un 
stimacion pa mi persona." 

Tocante e uniformnan cu Frank ta 
gusta, pa e por haci amor di un mihor 
manera, riba esey casi no a ser papia 
den sala di corte. 

Despues cu e caso dilanti e mesa 
berde a dura casi tres ora, e huradonan 
a declara Frank Mellor culpable pa e 
asesinato di su señora. E huez a 
condena Frank Mellor cu un castigo 
den prison pabidalargo. Frank Mellor 
sin cue pora pensa ningun momento, 
a logra haya un otro uniform pa su 
coleccion cu tanto e ta gusta. Un 
uniform di un prisonero cu e lo mester 
bisti obligatoriamente pa bida largo. 








Na Thailandia na unda e turistanan ta pasa nan dianan landando den e lamar cu ta pertenece na Pattaya, 
turloke ta conta eynan ta sex, placa y mas placa. Pattaya durante dia, ta un ciudad na unda ta reina hopi 
tranquilidad. Pattaya ta kedando un 150 km di Bangkok. Tan pronto cu e anochi haci su entrada eynan, 
Pattaya ta cambia di un ciudad tranquil, pa un lugar na unda cu gansternan peligroso ta trata na horta e 
turistanan. Abusamento sexual y ladronicia ta algo normal eynan durante oranan di anochi. Damanan cu 
ta luci cu nan belleza ta resulta di ta hombernan camoufla. E mucha muhernan joven di Pattaya 
continuamente ta trata na laga e turistanan masculino cai den nan trampa. 


E anuncionan incontable cu 
diariamente ta ser publica den 
medionan di prensa, mester percura 
pa gara e turistanan pa haci un bishita 
na Thailandia. Un journalista a dicidi 
di haci un viaha na Thailandia, pa 
traha un reportahe di e bidaeynan. Un 
viaha haci di un duracion di diezsiete 
dia, den un di e partinan mas calor cu 
mundo conoce. Durante e dianan ey, 
ela serhiba como turista na un templo 


di oro y na algun imagennan di 
Boeddha. E viaha di e journalista aki 
a termina na Pattaya. Un cantidad di 
bellezanan joven cu continuamente ta 
aserca bo, pa trata na haya bo di e leu 
ey, pa bai cama cu nan. Pero ser 
cuidadoso, como mayoria grandi di e 
mucha muhernan aki, por perhudica 
bo  vacacion cu diferente 
enfermedadnan peligroso. Tan pronto 
cu bo ta den cama cu un di e mucha 


muhernaney, cu ya bo ta hungando cu 
bo salud y bo bida. 

Nan ta aserca bo cu palabranan bunita 
manera por ehemplo: "Halo señor, bo 
kier haci amor cu mi? Mi ta den un 
necesidad grandi pahaci sex. E ultimo 
vez cu mi a haci amor ta casi un luna 
pasa." E palabranan sexy di e mucha 
muher joven ey, ta puro mentiroso. 
Mayoria di e mucha muhernan 
jovennan tin nan apenas diezcinco 

ana di edad, Si Nø ta menos. 
Sinembargo tin varios di e turistanan 
masculino cu a yega di drenta enlace 
matrimonial cu un di e mucha 
muhernan di Pattaya. Pero hopi di nan 
cu a yega di e leu ey, pa casa cu un di 
e mucha muhernan ey a keda 
malamente perhudica. Nan a ser 
engaña pa e bellezanan joven di 
Pattaya. E mucha muhernan ya algun 
dia despues di nan casamento ta exigi 
nan divorcio. Y pa e leynan legal di 
Thailandia, nan lo tin e derecho di 3/ 
4 parti di nan casa. E esposonan 
perhudica mayoria vez ta keda atras, 
casi sin placa pa nan por hiba un bida 
decente manera nan ta costumbra. 


E bida saliente den e cayanan di 
Pattaya, ta principia pa mas o menos 
durante diezdos or di anochi. E 
cayanan na e momento ey ta bira 
sumamente ocupa. Cientos di mucha 
muhernan joven y cariñoso durante e 
oranan ey, ta rondona e turistanan 
masculino pa yama nan un bon bini na 
Thailandia. Durante cu bota haciendo 





un paseo den un di e cantidad di e 
cayanan di Pattaya, sigur bo lo ser 
para pa un mucha muher joven cu ta 
bendiendo rosas pa un suma hopi 
barata. Esaki un persona masculino 
Alemania a yega di encontra su mes 
confronta cu esey. Mientras cu un 
mucha muher joven a haci e peticion 
na e turista Alemania pa cumpra flor, 
un mucha homber di apenas siete aña 
bisti den un carson kibra y sin zapato 
na su planan, a dirigi su mes na e 
homber y a bisa: "Por fabor señor, 
cumpra algun flor for di nos. Na 
momento cu e homber a dicidi di saca 
su Cartera pa cumpra flor for di e 
jovencita ey, diripiente dos mucha 
muher y dos mucha homber chiquito 
a yega den direccion di e turista, y 
inespera aranca e cartera for di e man 
di e turista Alemania y a core huy for 
dieynan. E pober victima a trata ainda 
pacore tras di e ladronnan joven, pero 
sinresultado. Undie mucha muhernan 
cuundisupianan, aevita pae victima 
por a haci esey. E la kita cai ariba e 
trottoir y a herida su cabez malamente. 


E mucha muhernan di diezcuatro pa 
diezcinco afia, na gran cantidad ta 
canando den e cayanan di Pattaya en 
busca di victimanan. Tranquilmente 
dos mucha muher ta aserca bo cu e 
siguiente pregunta: "Halo, bota desea 
un sex masage for di nos dos? Nos tur 
dos tin ture experencia necesario, pa 
boporkedacompletamente satisfecho. 
Nos lo masage bo curpa completo sin 
salta ningun parti, pa di manera ey bo 
por sinti bo mes den un cielocompleto. 
Bo ta bai di acuerdo cu nos pa un 
masage?" 

Johan, un navegante di Belgica, tabata 
asina. estupido, cu e la laga nan 
manipula su persona, pa un mucha 
muher joven bisti den un minirok 
hopi cortico, den cual e mucha muher 
a luci hopi sexy mes. E mucha muher 
ey ta tin su diezcinco afia mas o 
menos. Un poco rato despues ya e 
mucha muherey a haya Johan di e leu 
ey, pa nan por bai haci amor cu otro. 
Braza cu su amiguita, Johan a 
desaparece den un di e hotelnan. Mas 

laat Johan hunto cu su ami guita di 
Thailandia, a drenta un di e barnan di 
Pattaya. Den e mesun bar ey tambe e 
journalista ta disfrutando di un cervez. 
E la sera conoci cu e journalista y a 
presenta su amiguita na e miembro di 
prensa cu e siguiente palabranan: 
"Esaki ta mi amiguita, como cue no 
por papia ingles pa mi porcompronde 
con su nomber ta, mi a dicidi di yama 
mi amiguita Toy. Despues cu nan a 
sera conoci cu otro, Johan a invita e 
journalista pa bebe na su cuenta, 
como cu su amiguita riba e anochi ey 
ta celebra su cumpliaña. E celebracion 
a bai den un esfera agradable. Pa mas 
o menos 1'or di anochi, Johan a ordo 
algun bolo y tres botter mas di cham- 
pagne. E anochi ey Johan a gasta 
bastante dollar durante e celebracion. 


Y su amiguita por a sinti su mes den 
un cielo completo e anochi ey. Na su 
garganta un cadena di puro oro ta 





brillando. Un cadena cu e la haya 
regalo pa su cumpliaña for di Johan. 
Un cadena cu a costa Johan casi tres 
mil dollar. Cu tur su orgullo Toy a 
mustra su regalo na e otro mucha 
muhernan di e bar. Johan a sinti su 
mes na e momento ey den un nubia di 
orgullo. Ademas despues cu e brinda 
termina den e bar, e por goza atrobe 
di un aventura cu su amiguita den 
cama. 

Cuatro dia despues e despedida di 
Johan mester a tuma lugar. 
Lagrimanan na e momento ey a cubri 
ecara di e amiguita di Johan. Toy no 
ta tin ningun sorto di gracia den su 
curpa, na momento cu Johan a subi un 
taxi cu mester a hiba su persona na 
aeropuerto. 

Su amiguita ainda na e momento ey a 
grita e siguiente cu'n voz cubri pa 
tristeza: "Johan, bo ta regresa pronto 
atrobe serca mi?" Despues e taxi a 
desaparece den direccion pa Bangkok. 

Toy a keda atras atrobe soltera 
sin su amigo. 

Pero e bida mester sigui nor- 
mal, y esey tur e mucha 
muhernan di Thailandia ta na 
altura di un caso asina. Mientras 
cu Johan ta navegando den e 
lamar cu su olanan pa su pais, su 
amiguita a keda lucha cu su 
perdida. Y esey Toy por a logra 
hopi bon mes, como cu dos dia 
despues e journalista por a mira 
e amiguita di Johan den 
compania di un turista Ingles. E 
journalista a tuma e decision pa 
sera conoci cu e homber Ingles. 
Na momento cu nan a sera 
conoci cu otro, e la avisa e 
Ingles David, ta ki sorto di amiguita 
e tin den su compania. David a keda 
asombra pa loke su oido a capta, pero 
e la tuma e decision pa actua como un 
homber inocente. 


Na momento cue mucha muher joven 
ahacie peticion na David, cu e no por 
cumpra un oloshi di oro pa su persona 
como cue la haci afia, David a nenga 
e mucha muher esey. 

E sorto di comedia di cumpliaño na 
Pattayataun sorto di negoshi fantastico 
pae mucha muhernan di Thailandia. 
Cualquier persona masculino cu logra 
conquista un mucha muher eynan, 
mester realiza cu mayoria grandi di e 
mucha muhernan di Thailandia, cada 
pasa algun dia ta haci aha. Y cualquier 
turista masculino di un otro pais, pa 
un caso asina especial, no ta laga su 
corazon y su cartera na palabra. E 
hoyeronan naturalmente tambe ta 
tuma parti den un complot asina. Di 








un forma inespera, Toy a duna e 
journalista e confianza, cu pa mas cu 
binticinco vez caba, a ser regala na su 
persona un cadena di puro oro y hopi 
costoso pa su cumpliaña. Toy a sigui 
conta e siguiente: "Tan pronto cu e 
turista tuma despedida pa bai na su 
pais, nos ta bai atrobe serca e hoyeria 
na unda e cadena a ser cumpra. E 
hoyero ta cumpra e cadena atrobe for 
di nos pa un prijs hopi mas barata. Y 
asina, tanto e hoyero y nos como su 
cliente por ta satisfecho. 

Ehoyero como cu e la haci ganashi cu 
nos como su cliente, y nos pasobra 
nos por a logra gana placa di un 
manera facil. Ta asina e bida ta bai 
akinan," Toy e mucha muher 
Thailandia a bisa, "pasobra ta sa bo 
mester por sa con pa gana placa sin cu 
bo mester soda pa esey." 


Amor ta algo ciego. Esey bo por 
realiza na Pattaya. Turistanan cu ta 
ser atrae pa haci un bishita eynan, na 
unda e bida di anochi ta funciona 
eynan paun y tur. Varios die turistanan 
masculino ya a yega di encontra nan 
mes den algo vergonsoso. Tuma por 
ehemplo Fons di 53 aña di edad, cu 
aña pasa por a logra convence su 
señora, Martha, pa compaña su per- 
sona pa un vacacion na Thailandia. 
Martha no ta tin bastante palabra, pa 
por a conta su casa con bunita 
Thailandia ta, cu su tempelnan di oro 
y cu su cultura unico. Pero Fons 
naturalmente ta tin otro intencion. 
Durante un mainta, mientras cu su 
señora ainda ta descansando di un 
tour cu e la haci den e pais ey, Fons 
a bai na un banco pa lanta placa. Den 

ebancoey, Fons alograencontra 
su mes dilanti un belleza cu ta 
buscando un victima pa logra 
bin na placa. E mucha muherey 
a introduci su mes na Fons cue 
siguiente palabranan: "Halo mi 
amor, bota desea un masage for 
di mi persona?" E mucha muher 
ta tin asina un sonrisa amable 
riba su cara, cu e por logra 
conquista cualquier homber cu 
e ta desea. Un poco despues 
Fons y e mucha muher joven di 
Thailandia a drenta den un cam- 
ber di un hotel famoso. Fons a 
saca su cartera y a paga e belleza 
delanta pa su servicio. Pero e belleza 
cu tanto e la admira, a resulta di ta un 
travieso. Un mucha homber bisti na 
muher cu bo'n por destina esey for di 
un muher. Fons a trata ainda pa logra 
haya su placa atrobe, pero e mucha 
homber travieso ey a core sali for di 
e hotel, y a logra bai cu e placa cu a 
ser paga delanta na su persona. Un 
keho duna na polis no a duna ningun 
resultado. "Ah," e polis a bisa hariendo, 
"sorto di mucha hombernan asina 
bisti na muher, ta asina hopi, cu ta 
envano pa trata na captura e bandido 


ey. 


Suzo, manera e ta yama su mes, ta di 
Brusela, Belgica. Suzo tin su 65 aña 
di edad. Aunque cu e ta hibando un 
bida duro, nunca su sonrisa no a 

desaparece for di su cara. Tabata 
durante un luna di December na 
momento cu Suzo a drenta enlace 
matrimonial cu un belleza joven di 
Thailandia. E matrimonio aki no a 
duna su resultado manera cu Suzo a 
spera. Su señora joven ya ta tin un yiu 
homber di 13 aña y un di 15 aña. Pero 
e no a participa esey na Suzo prome 
cunana drenta enlace matrimonial cu 
otro. Apenas cu Suzo ta tin un par di 
siman casa, cue la realiza den ki sorto 
di trampa e la encontra su mes. Suzo 
no por a acepta esey, pa cual motibo 
e la dicidi di bai atrobe na Belgica 
lagando su señora atras. Pero tampoco 
na Belgica, Suzo no por a logra di 
salva su mes for di su señora joven di 
Thailandia. 

Suzo ta tin e siguiente comentario: 
"Tin vez cu mi ta haya e idea cu mi ta 
bira loco. Tur luna mi mester manda 
obligatoriamente 6000 Frank pa mi 
señora y tambe pa paga pa e estudio 
di e yiunan joven cu mi a adopta 
inocentemente, dia cu mi a casa cue 
mucha muher sushi ey. Y mi pober cu 
ta inocentemente, a kere ciegamente 
den un amor berdadero. Pero esey a 
resulta otro di loke mi por a imagina 
mi mes. Ela casa cu mi solamente, pa 
e por tin un homber pa mantene su 
persona y su dos yiunan. Pero si mi 
conta bo, con bon y cu cuanto cariño 
e mucha muher ey a trata mi, anto bo 
mes por compronde cu mi a ser 
malamente engaña pa e porqueria di 
e muher ey. Pero awor cu mi ta na 
Belgica atrobe, mi a haya tende, cu ta 
varios homber mas a encontra nan 
mes den un matrimonio, na unda nan 
caso a resulta peor cu di mi persona. 
Tin varios homber cu a casa cu un 
muher di Thailandia, y despues nan a 
bin realiza e amargura, cu nan señora 
ya tin mas cu cinco yiu caba, sin cu 
nan sa kende por ta tata di nan yiunan. 
Esnan cu a cai den un trampa asina 
peor cu di mi caso, lo keda yora malai 
pa resto di nan bida. Thailandia ta un 
pais cu sigur tambe conoce un Dios, 
pero un Dios di placa.” 

Miriam, e belleza cu 
ta goza di un fama 
mundialmente 
como modelo, no 
por a domina su 
tentacion mas, Ora 
cu e la haya e 
informacion cu na 
London tin un bou- 
tique na unda ta 
obtenible 
camisanan 
specialmente pa 
damas. Miriam no a 
perde tempo pa 
cumpra un di e 
camisanan aki. 


AWOR TIN CAMISA 
SPECIAL TAMBE PA 
SNAN 





Miriam a sinti su 
mes asina orgullo- 
so, cu ekiera realiza 
personalmente kico 
un camisa tin di 
efecto na curpa di 
un dama. 

Den un die cayanan 
di London suma- 
mente ocupa, e la 
posa paunfotografo, 
y actualmente e ta 
sperando riba e 
reaccionnan cu lo 
drenta pa su per- 
sona. 

fes no por a soporta orcu e telefon na su trabou tabata ring 


Leerya Henricus по рога kere su mes, na momento cu ela gana e copa grandi como e telefonista di aña 
1998. Un Wissel Trofee cu a ser premia na su persona pa "Interface Tele Award". Kende enverdad Leerya 
Henricus ta como persona, cu pa medio di su voz cariñoso, alegre y sexy a logra di conquista un premio 
asina valioso? Leerya Henricus ta e telefonista di "W.E.B. NV y ta casa cu Haime Henricus despues cu nan 
a conoce otro pa nuebe aña largo. Leerya Henricus ta un persona cu ta corto den palabra pero cubri cu 
tur clase di energia. Revista Boulevard por a lorgra e confianza di e dama amable aki y kier reparti esaki 





cu tur su fiel lesadornan. 


Leerya Henricus: "Pa ser 
sincero, mi tin un bida 
felizmente casa, como cu 
mi ta di opinion cu no ta 
existi na mundo un 
homber mescos cu mi 
casa. Pa mi, mi casa 
enverdad ta un regalo di 
cielo. Despues cu nos a 
conoce otro pa nuebe aña 
largo, nos arealiza cu nos 
a bin na mundo pa otro. 
Hunto nos a tuma e deci- 
sion pa uni cu otro como 
un pareha casa. E 
matrimonio a tuma lugar 
eañaakiribaefechadi 18 
Februari 1998. No," 
Leerya Henricus a bisa 
cun voz orgulloso, 
"ningun di nos dos no tin 
nada di keha tocante di 
nos matrimonio. Esaki ta 
bin, como cu nos conoce 
e caracter di otro hopi bon 
mes. Y bo por kere mi, 
pasobra esey ta algo, di 
hopi importante mes, pa 
bo por tin un hogar feliz. 
Mi persona mes, no ta 
gusta carga algo na 
corazon. No," Leerya 
sacudiendo su cabez a bisa, "pasobra 
si un hende mester causa un daño na 
mi persona, mi ta laga esey den man 
di Dios. Pasobra ta kende mi ta pa 
huzga un persona?" Nae momento ey 





e sonrisa bunita a desaparece for di e 
cara di Leerya, y cu'n voz serio e la 
bisaesiguiente: "Pero si, no mesterta 
asina, cu un persona mester trata di 
perhudica mi di un mal manera. No, 


esey si nunca mi loacepta, 
pasobra mi no ta cai na 
rodilla pa ningun hende. 
Mi portaun persona hopi 
tranquilo mes, pero esnan 
cu-kier hunga cu candela 
lo kima nan mes! Bo por 
compronde mi kico 
exactamente mi kier meen 
cu e palabra ey?" Leerya 
tratando atrobe palaga su 
sonrisa aparece riba su 
cara a bisa. "Pero como 
telefonista si, mi ta un 
persona amable cu nunca 
lo perhudica e compania 
na unda mi ta emplea. Pa 
ser sincero, mi tin hopi 
amor pa e trabou ey," 
Leeryaabisa mientras cu 
pa un rato e la tene su 
rosea aden. "Y no por ta 
otro tampoco," Leerya a 
bisa aserca. "Como cu mi 
sa,cuoraun cliente yama, 
cue mester di yudanza pa 
cualquier informacion di 
nos compania W.E.B., y 
na momento cu mi duna e 
cliente ey e informacion 
necesario, mi sa cu e la 
keda contento, cual ta haci 
cu mi tambe lo keda satisfecho di por 
a contribui di un mihor manera cu e 
cliente, Den e asunto ey si mi ta un 
angel completo,” Leerya a bisa 
hariendo. 

necesario pa mi por tene mi mes 
saludable." 


"Ha-hah, esey si bo no a spera nunca 
di mi persona no? Ah, e trabou di un 
telefonista pa mi, ta igual cu un sorto 


di remedi, pa duna mi e energia Pa un momento Leerya no a bisa 

ningun palabra. Den su wowonan por 
ser descrubri: Inteligencia, amable, 
cariño y un experencia grandi pa loke 
ta trata di su trabou. Leerya su cara 
tabata entusiasma na momento cu e la 
kibra e silencio y a bisa e siguiente: 
"Talvez bo'n ta kere mi. Pero mi a 
keda hopi contento mes, cu mi por a 
logra di conquista e titulo como 
telefonista di aiia. Pa mi esey te ainda 
ta igual cu ta sofa mi ta sofiando. 
Pasobra bo no mester kere, cu mi a 
logra gana e titulo ey di un manera 
facil. Lubida esey," Leerya papiando 
cu su man a bisa. "Mi no ta mira 
pakico gaña bo, pero mi mester a 
lucha fuertemente pa por a logra esey. 
Pero si, semper mi a biba cu e 
pensamento posetivo, cu mester por 
yega un dia, pa mi por triunfa como 
e telefonista di aña. Y bo mes por a 
mira e copa grandi ariba e balie, na 
unda mi ta trahando. Bo mes no ta 
haya cu e ta un copa hopi bunita mes 
y valioso pa tin esey un aña den mi 
poder? Bo sa, pa mi esey por ser 
considera igual cu ta un premio mayor 
mi a gana. Te ainda ta fresco den mi 
memoria, pa e cantidad di flornan cu 
mi a ricibi como felicitacion y tambe 
un cantidad di yamadanan cu tambe a 
drenta pa felicita mi persona. Kere 
mi," Leerya a bisa cu un sonrisa 
precioso riba su cara, "esey pa mi lo 
keda biba pa semper den mi memoria, 
como un recuerdo valioso pa 
eternidad. Pero tambe mi por haya mi 
mes, cu ta presenta den un mal humor 
na trabou. Mi no por nenga esaki. 
Pero comotelefonista di un compania 
asina importante, semper mi mester 
por controla mi mes, cu ningun cliente, 
oracunan yamanatelefoon of presenta 
personalmente na balie, por ripara cu 
mi ta leu di un bon humor. Mi ta haci 
mi mes tur contento cu por, y e mal 
humor mi ta tene esaki scondi tras di 
un scuridad den mi corazon." 


Leerya paun momento a mantene un 
silencio. Su wowonan bruin scur bou 
di su cabeinan preto largo, cu ta 
colgando ariba su schouder na e 


momento ey, aforma e caracter origi- 
nal di su persona. Leerya a hala su 
cabeinan largo atras den un mihor 
condicion y despues e la bisa lo 
siguiente: "Bo sa, mi casa no por a 
kere, ora cu mi a participa e noticia ey 
na su persona. Mi casa a sacudi su 
cabez y a bisa mi cu'n voz seco: "Ai 
mi amor, bo'n por stop di haci chanza! 
Pasobra mi no ta den condicion awor, 
pa kere loke bo ta bisando ey!" 

Leerya no por a domina na su mes mas 
contando esey, y acuminza hari di un 
manera cu tabata un placer pa tende. 
"Ha-Ha-Ha, anto bo mester a mirae 
cara di mi casa con e la trek den otro, 
oracuelarealiza cu mi no ta papiando 
mentira. Mesora e la braza mi, a duna 
mi un sunchi como felicitacion. Ha- 
Ha-Ha," Leerya ainda domina pa 
alegria tabata hari. Ta con mi casa lo 
reacciona, sie mester haya sa kico mi 
a conta bo di su persona," Leerya a 
bisa cu'n voz cuidadoso. "Ainda mi 
por corda, e dia cu mi a bin core stage 
akinan, con mi no por asoporta ora cu 
e telefoon tabata ring. Mi tabata 
consumi mi mes un mundo. Pero 


despues mi a cuminza gusta e trabou 
ey, y mira mi akinan awor. 

Ta esaki ta mi trabou awor di tur dia, 
cu mi ta haciendo cu placer y amor. 
Pero si," Leerya hisando su voz un 
poco abisa, "na momento cu e telefoon 
mester ring na Cas, e ora ey si mi no 
ta lanta pacoietelefoon. "No," Leerya 
a bisa hariendo, di e loco ey si mi no 
ta ainda! Mesora mi ta puntra, boso no 
ta tende cue telefoon ta ring? Esun cu 
ta rond di mi, contesta e telefoon por 
fabor! Ya, bo tin cu compronde, cu 
despues di un dia di trabou como 
telefonista, na e momento ey, mi 
tambe kier sinti mi mes liber. Bo por 
compronde kico mi kier meen?" 


Leerya: "Dia cu mi a sali e telefonista 
di aña, e promer cos cu mi a haci ta, 
cu mesora mi a bai cumpra un cuadra 
di Virgen di Guadaloupe. E ta un 
Virgen cu semper mi a adora. Con, cu 
mi tin algo di haci cu musica 
Mexicano? No, nunca mi no ta tuma 
e tempo necesario pa scucha e musica 
ey. Pero si bo pregunta ta haci mi 
corda, riba un di e clientenan cu mi a 





Mi mas sincero deseo pa tur 
mama tin un feliz dia ariba nan 

na tur Mama 


atende na telefoon, cu a yega di puntra 
mi e siguiente: "Tende Juffrouw, ta 
papia bo ta papiando na telefoon of ta 


ranchera bo ta cantando na telefoon?" 


Un hari bunita a ser forma pae lipnan 
di Leerya na e momento ey. "Mesora 
mi a puntra e cliente na telefoon, ta di 
con e ta puntrando algo asina na mi 
persona. Mi a keda asombra na 
momento cu e cliente a contesta mi e 
siguiente: "Si, pasobra na momento 
cumibelbo, mi tabata completamen- 
te den mal humor, y awor prome cu mi 
a realiza mi mes, bo a domina mi 
corazon y awor danki na bo voz 
romantico, cu mi por sinti un poco 
alegria atrobe den mi curpa. Mi mester 
a hari na e momento ey, como cu mi 
voz a resona igual cu un serenata pa 
ecliente ey. Pero como telefonista, bo 
por encontra bo den hopi sorpresa 
mes cu e clientenan. Di un cos si mi 
ta sigur," Leerya bahando di voz a 
bisa, "pero na momento cu e copa otro 
aña lo mester bai pa un otro telefonista 
ganador, sigur mi lo bai ser cubri cu 
tristeza. Pasobra mi ta asina costumbra 
caba, pa mira e copa tur dia ariba e 
balie mi dilanti, cu ya e la bira un parti 
di mi bida. Pero kico mi por haci mas 
eoraey? Mi tadi opinion cu mi mester 
sigui traha normal y bibando cu e 
recuerdonan bunita como e telefonista 
di 1998. Unañacu sigur hamas mi por 
yega na lubida." 

"Y kico di malo exactamente 
tin na bo carson, señora?" 









"Bo yiu muher y 
ami lo yega awe . 1 
nochi mas laat. 
Mi ta spera cu 
bo'n tin nada 
contra no?" 

"Maria no ta na cas awor. Mi por nota e 
redonan cu bo tin pe riba papel?" 








NOS BIEUWNAN TA CONTA 


E CATIBO DI PAPILON 


DURANTE SIGLO 1800 


No ta tin ningun nubia na e cielo blau riba e dia ey. E solo a haya tur e oportunidad pa por a brilla cu su 
color di oro ariba e baranca Aruba. Bou di un sombra fresco di un palo di watapana e catibo Banionis ta 
sinta ariba un piedra tumando fresco. E doño di e catibo, Neno, pa motibo cu e nomber di su catibo ta 
mucho largo, a duna e catibo ey e nomber di cariño Banio. Neno tabata para dilanti e porta di su cas, na 
momento cu e la ripara cu su catibo, Banio, ta sinta sin gracia bou di e frescura die palo di watapana. Neno 
a dicidi di bai serca su catibo, pa mira kico por ta e causa di esey. 





Autor: MARIOKOOLMAN 
Compila pa: Theolindo Lopez 


Despues di acana cu algun paso corto, 
Nenoa yega banda di e piedra na unda 
Вато ta sinta. Pa un rato e la dirigi su 
miradanan riba e catibo, cual tabata 
sin e gracia necesario y ta igual cue 
laserbandona pa su corazon. " Tende," 
Neno a bisa, "bo no tin keintura no, 


Banio?" Despues di e palabranan ey, 
Neno a pone su man na e frenta di 
Banio. "No, keintura si bo no tin. 
Talvez ta cansancio ta hungando un 
parti den bo curpa. Pero no preocupa 
bo, Banio, mi lo percura pa bo por 
haya algo dushi mes pa bo saborea. 
Algo cu sigur bo lo bai aprecia un 
mundo. Ban mira, no sea timido," 
Neno a bisa mientras cu e la bati su 
man riba schouder di Banio. 

Neno semper ta tin hopi pret cu su 
catibo, Banio. E ta un catibo cu ta kere 
tur cos cu ser bisa na su persona. 
Despues di e palabranan ey, Neno a 
bai direccion pa su cas, pa busca loke 
e la primiti su catibo. Algun rato 
despues Neno a sali for di su cas y a 
bai serca su catibo, y ora e la yega 
eynan e la bisa: "Banio, mira kico mi 
a trece aki pa bo." Banio a keda mira 


na e man di su doño, mientras cu un 
hari a aparece riba su cara. Den e 
wowonan di e catibo ta lesable e 
contento cu e la keda, na momento cu 
e la mira e suco klink bruin. Banio 
contento a tuma e suco klink for di su 
doño. Nae maneracu Banio acuminza 
saborea e suco klink, tabata riparable 
con hopi e ta gusta esey. Pa su doño 
ese no tabata nada straña of particu- 
lar. E conoce Banio hopi bon mes 
como su catibo. E sa cu Banio no por 
mira suco klink cu wowo. E ta un 
dulzura cu semper Banio a gusta. 
Neno kende ta un hoinber chasquero, 
no a perde tempo pa gaña e siguiente 
na su catibo: "Banio, e suco klink cu 
bo ta comiendo ey, ta mi mes a 
plantanan." "Berdad?" Banio a puntra 
asombra. 

"Si," Neno a contesta su catibo, "ta 

den cunuco mi a plantanan. "Antoe ta 
algo hopi facil mes pa planta klompi 
di suco bruin. Bo tin cu dera e klompi 
di suco, pa tres dia largo bou di tera 
despues di un dia di awacero. Y 
despues di tres diacu nana ser planta, 
nan lo nace y cla bo ta!" Despues di 
e palabranan ey, Neno a bolbe tuma 
e direccion pa su cas lagando e catibo 
atras bou di pensamento. 

Banio no a keda solamente cu e 
pensamento di loke su doho a bisa na 
su persona. E la tuma e decision na 
serio, cu e tambe lo bai planta suco 
klink. Casi tur dia Banio tabata pidi su 
shon pa suco klink. Y su doño nunca 
no tabata nenga su catibo stima. Pero 
Banio no tabata come e suco klinknan 
cu e tabata haya for di su shon. E ta 
warda tur e suco klinknan den un 
perun chiquito bieu, pa nan no ser 
haya pa ningun hende. 

Tabata riba un bon dia, na momento 
cu a cai un awacero hopi formal. Ya 
e atardi a cuminza drenta, na momento 
cu Banio su pensamento, a ser dirigi 

pa e splicacion cu e la haya for di su 
shon. Banio di un forma duro a 
cuminza papia den su mes. E no por 
a sospecha ningun momento, cu su 
doño tabata tras di e porta di su cas ta 
scuchando tur loke Banio ta papiando 
den su mes. Su shon, Neno, no por a 
keda sin hari na momento cu Banio 
den su mes a bisa e siguiente: "Tende 
mi dushi suconan, mayan mainta mi 
ta bai planta boso. Mi lo bai presta e 
chapi for di mi shon, p'asina mi por 
coba algun buraco pa dera boso. Anto 
ora cu boso nace, mi no tin mester di 
aserca mi doño mas, pa roga pa un 
klompi di suco bruin. Spera y bo mes 
lo bai realiza ta kende ta Banio. Mi 
shon ta kere cu mi ta un catibo kens, 
pero e ta mas kens cu mi ainda, como 
cu ta e mes ta duna mi suco klink, sin 
cue sa, cu ta su mesun suconan mi lo 
bai planta." Despues cu cansancio a 
ocupa Banio, e la cai ariba un banki 
y a pega soño. 


E mainta cu a sigui, tempran Banio a 

lanta for di soño yena cu energia. No 
a dura mucho e mainta ey, cu Banio 
a aserca su shon cu e siguiente 
pregunta: "Mi shon sigur no tin un 
idea, pakico mi a bin serca bo, no?" 
"No, mi no tin ningun idea," Neno a 
contesta. 

"Awel, mi a bin pa presta mi shon su 
chapi pa mi bai planta algo." Neno pa 
un rato a keda mira na su Catibo y 
despues a bisa: "Banio, bo tin un bon 
idea mes. Pasobra un hende cu ta 
move semper ta saludable." 

Un poco despues cu'n cara contento, 
Banio a bai cu e chapi cu e la haya 
presta for di su shon. Banio no a perde 
tempo, pa por a cuminza coba algun 
hoya den e cura pa planta suco klink. 
Den scondi Neno ta mirando con 
Banio bou di sodor ta plantando. 
Neno a hari su mes un mundo, con su 
catibo stima, pa di tanto vez a cai den 
su trampa. Na momento cue la ripara 
cu Banio a termina cu chapimento, 
Neno a trata mas lihercu tabata posible 
pa desaparece for di eynan. E no 

tabata kier pa Banio descubri su per- 
sona. No a dura mucho, cu Banio a 
cana drenta e cas di su doño bou di 
sodor y cansancio y a bisa e siguiente 
na Neno: "Mi shon, mi a caba cu 
plantamento y mi a trece e chapi bek 
pa mi shon. Neno a tuma e chapi for 
di Banio y a warda esey. Despues ela 
bai den cushina y un pocorato despues, 
e la bolbe cu suco klink pa su catibo. 
Pero Neno a keda asombra cu su 
catibo e biaha ey, a nenga di tuma e 
suco klink for di su persona bisando 
e siguiente: "No mi shon, hopi danki, 
pero mi no kier suco mas for di mi 
shon. Pronto mi mes lo haya hopi mas 
suco cu mi shon." 

Neno tendiendo e palabranan ey for di 
su catibo, mester a perst su dientenan 
riba su lipnan pa e no grita hari. Neno 
asacudi su cabez y a puntra e siguiente 
na su catibo: "Pero ta di ki manera 
anto, cu bo lo bai haya mas suco klink 
cu mi. Pasobra na manera cu bo ta 
papia ey, ta parce cu bo lo bai haya 
suco na gran cantidad." 


Y 

"Awel," Banio a contesta cu un cara 
serio, "no ta por nada mi a presta e 
chapi for di mi shon. Di e kens ey mi 
nota mas. Mi mesa planta suco klink 
dencura, paoracu nan nace, pa mi por 
come cuanto cu mi kier. Y si mester 
resta algun suco klink, cu mucho 
gusto mi shon tambe por haya uno for 
di mi." Neno atrobe mester a bira su 
cara den otro direccion pae por a hari 
den scondi pa Banio no haya esey pa 
mira. Banio a pidi despensa na su 
shon, pa e por aleha su mes for di 
eynan. Un poco rato despues Banio 
tabata para den e cura na unda e la 
planta e suco klinknan. 


Cada dia cu ta pasando, Banio 
ansiosamente ta para dilanti e 
buraconan cue la chapi. Banio tabata 
ansioso pa mira con e suco klinknan 
lo nace. Pero Banio cada dia ta ser 
desapunta. Ningun sorto di suco klink, 


.no a sali for di bou di e tera na unda 


Banio a planta. 
Tabata durante un di e dianan, cu 





Cu honor ta manda un sincero 
palabra di felicitacion pa tur 
nos mamanan cu nan dia tan precioso 


Pabien 


Neno a mata un cabrito pa por traha 
un bon soppi pa nan porcome. Durante 
cu Neno ta preparando e cabrito, e la 
laba su tripanan hopi bon mes, 
mientras cu e mes di e animal, e la 
warda den un scalchı bieu. E intencion 
di Neno ta, pa e anochi ey, coba e 
suconan cu a ser planta pa su catibo, 
anto yena e mesnan den e tripa di e 
cabrito cu e la mata. Pa su suerte e 
anochi ey, a cai un awacero duro for 
di cielo, cu no a laga ningun rastro 
atras di e buraconan cu a ser coba pa 
su catibo. Pa su mayan, Banio a lanta 
for di e matras traha for di diferente 
cuero di bestia gelas na otro. E no a 
perde tempo y a bai directamente na 
su doño. Banio mesora a pone na 
altura, cu te ainda no a nace nada di 
e suco klinknan cu e la planta. Neno 
pa un rato a kita su sombre y a grawata 
riba su cabez pa despues bisa e 
siguiente: "Pero Banio, mi por haya 
sa for di bo, ta ki sorto di tactica bo a 
usa pa planta suco bruin klink? Y bo 
no a trata pa descubri ta kico por ta e 
causa, cu e suco klinknan no kier a 
nace? Bo a controla si tur e hoyanan 
ta bon planta. Pasobra ta di e manera 
ey bo por bin atras, ta kico por ta e 
motibo cu ningun di e suco klinknan 
no a nace!" 


"No mi shon," Banio cu no por a 
compronde ta unda su fayo ta a bisa. 
Mı no a trata pa coba e buraco pa mira 
kico por ta causante di esey." 
"Tende mi bon," Neno a bisa su 
catibo, "mi ta conseha bo, pa saca e 
suco klinknan for di e buraco, pa trata 
na saca afor, ta kico por ta e motibo 
cu e suco bruinnan no a nace." 

Y Banio a dicidi di sigui e conseho di 

su shon. Banio a bai controla, ye por 
a mira CU su propio wowonan, cu e 
suco bruin cu e la planta no tey mas. 
Su mannan a keda cu'n holor hopi 
stinki mes y desagradable. Banio a 
core bai serca su shon y bou di un 
gritamento formal a bisa: "Mi shon . 
..Mi shon tin algo straña y vies a pasa 
cu e suco bruinnan cu mi a planta." 

Neno no a perde tempo pa puntra e 
siguiente: "Pero Banio, takico a pasa 
anto?" 





"Mi shon," Banio bou di panico a 
bisa, "mi kier sa cu ta tur e suconan 
mes cu mi a planta a putri!" 

"Oh," Neno a bisa, "ta pesey nan no 
por a nace. Banio, mi ta kere cu e 
awacero lo a cal di mas, y cu ta esey 
por tae motibo cu nan no anace, pero 
cu nan a putri completamente." Neno 
no por a domina su mes mas pa e 
manera idiota cu Banio a comporta su 
mes. Neno a cana bai pa su cas, na 
undae la laga su mes cai riba un bankı 

y a hari ie cu e no tabata por mas. 

Pober Banio enverdad a kere cu e 
suco klinknan a putri. Banio no por a 
sospecha, cu ta su shon a yena e 
buraconan cu mes di cabrito, pa laga 
cu tasifuerata putri e suconan a putri. 


Te cu riba un dia, Banio a bolbe bisa 
e siguiente na su doño: "Pero mi shon, 
ta di con e suconan cu mi a planta no 
kiera nace? Pasobra mi tin sigur cu mi 
a plantanan hopi bon mes." 

Neno no pora domina su mes mas, pa 
e manera cu e la tuma su catibo haci 
sokete y bou di harimento e la bisa su 
catibo stima e siguiente: "Banio, bo 
no sa ta pakico e suconan cu bo a 
planta no a nace? No, bo'n sa? Esey ta 
pasobra bo ta mucho cabey!" 

Banio a keda mira na su shon y 
despues a expresa: "Cabey? Pero ta 
kico mi mester haci anto pa mi kita e 
cabeynan?" 

"Ha-ha-ha," Neno a bolbe cai bou di 
grito di harimento. Banio, mi ta kere 
cu bo mester feitanan pa motibo cu e 
cabeynan ta tapa bo wowonan." Neno 
cu a compronde cu su catibo a tende 
robez, abolbe cuminza hari sin fin, cu 
por poco e la perde rosea. "Banio, 
pero ta di con bo por ta asina sokete 
y bobo?" 

Sinembargo Neno tabata stima Banio. 
E catibo ey semper a percura pa Neno 
ta cubri cu alegria y bon humor. Dia 
cu Neno ta den su murimento, e la 
haci e peticion na su hendenan, pa 
nunca no maltrata of suta su catibo 
stima. Tambe un di e ultimo deseo di 
Neno ta, pa nan percura pa semper 
nan tin un klompi di suco klink pa nan 
por duna Banio. Y berdad, e deseo di 
Neno a ser cumpli. For di dia cu Neno 
a fallece, Banio a haya un lugar den 
e cas di su shonnan nobo. No a ser 
permiti pa Banio nunca haci ningun 
trabou pisa. Etrabou cu Banio ahaya, 
tabata core quitrin pa hiba su shonnan 
na unda cu nan mester acudi. Pero ki 
ora cu Banio ta lastrando e quitrin y 
ora cue mester pasa banda di su doño 
di antes cu a fallece, e mester bira su 
cara den direccion di e cas di su shon 
di antes. 


so 





c LIA СЕПТЕ CU TÉNTASLAIRA 


Y bo tambe a tende di e payaso 
politico cu a bai den aire pa medio di 
e emisora di e propietario Johny 
Habibe? --- E politico ey a resulta di 
ta un comediante di puro calidad. - 
Ta ser hasta comenta cu Johny 
Habibe den futuro lo contracta e 
payaso aki pa por brinda su radio 
oyentenan algo di humor . --- Y bo 
a tende cu tan pronto cu O.L.A. y 
A.V.P. drenta enlace matrimonial cu 
otro, cu Minister Lili Beke y Mary 
Wever lo bira comer di otro? --- 
Antes Minister Lili Beke si e por a 
encontra cu Mary Wever lo e la 
come bibo sin laga weso atras. --- 
Wel-Wel. --- Y kico di berdad tin di 
enoticia cu den estudio di television 
di A.T.V. lo tin un romance ta 
principiando? --- Un di e D.J. femenino 
cu sigur a ser naci cu'n microfon den 
su boca y cu ta gozando di un 
popularidad grandi na Aruba, ta e 
animadora di Canal 90 RUVETTE. --- 
Ruvette den un periodo corto cu e 
ta laborando tras di e microfonnan 
di Canal 90, por a logra conquista 
casi tur e corazonnan di e juventud 
completo na su banda. --- 

Wel-Wel. --- No por saca e conclu- 
sion afor si Ruvette por ta asina 
amable pa por a laga algun joven, pa 
sintoniza e emisora nobo di Erin 
Croes kende tambe ta mik riba e 
corazonnan joven. --- Y bo sa di con 
e vruminganan ta carga un palo cu 
ta mas grandi cu nan? --- Correcto. - 


-- Pasobra nan no ta miembro di 
ningun sindicato. --- Wel-wel-wel. - 
-- Y bo tambe ta di acuerdo cu e 
programa Nave Especial Galactica 
destino back den tempo a logra su 
valor necesario? --- Varios 
actividadnan musical di añasnan 60 
ta ser organiza atrobe na unda tanto 
hende grandi como jovennan ta 
acudi pa por goza nan mes. --- E D.J. 
di Top 95 FM Oscar Fernandez cu su 
topnan 20, ta pertenece den su 
programa di casi tur e vitaminanan 
necesario pa garantiza su radio 
oyentenan pa nan por consisti di un 
curpa saludable. --- No falta mucho 
pa e docternan demanda un keho 
contra e D.J. Oscar Fernandez. --- Si 
tur hende mester keda saludable ta 
con e docternan mester haci pa por 
haya paciente na nan consulto, pa 
gana un salario hustifica. --- Wel - 
wel - wel. --- Eartistanan di Canal 90 
no ta importa nan nada cu Top 95 ta 
mas cayente cu e solo. --- E 
animadornan di Canal 90 ta di opin- 
ion cu nan ta e unico emisora cu ta 
pertenece di nan propio solo. --- 
Wel-Bon. --- Y bo a ripara cu e 
hendenan cu por move nan mes 
mas facil, ta esnan cu a acudi na e 
fiesta bailable Back Den Tempo na 
City I. --- Wel - Wel. --- Y bo tambe 
a tende cu un di nos Restaurantnan 
Criollo a introduci algo nobo riba su 
menu cu ta yama Soppi di O.R.E.O.? 
--- No ta conoci cu Claudio Philips lo 
demanda un caso contra e restau- 


rant aki pa por cobra derecho di 
autor. --- Wel - Wel. --- Un di e 
talentonan grandi cu nos tin na un 
di e Radio Emisoranan Melvin Garcia 
pronto lo bira e productor manager 
di Canal 90. 

--- Klip-Klap. --- Y bota di acuerdo cu 
e riconan mester di nos pobernan 
mescos cu nos tambe mester di nan? 
--- Wel - Wel - Wel. --- Eanimadora 
Liesje di Top 95 FM durante su 
programa di anochi pa marduga ta 
trahando cu'n poco miedo pa motibo 
cu tin un fantasma bulador den e 
studio di transmision. --- Wel-Wel. - 
-- Eprograma musical di Liesje, ta pa 
esnan cu kier drumi pero cu no por 
pega soño of pa esnan cu ta bai 
drumi y no kier pega sono. --- E 
animadora Coriaca despues di a 
bandona Radio Antillana a dicidi di 
haci un gira radial. --- Di Radio 
Antillana Coriaca a haci un trip pa 
Canal 90, pa despues move su mes 
pa Radio Galactica y despues e la 
sigui su gira radial pa Radio 
Revolucion y aworelaregresa atrobe 
cu su voz romantica tras di e 
microfonnan di Radio Galactica. --- 
Y bo sa cu e gira largo aki di emisora 
pa emisora ta ser calcula cu Coriaca 
a perde en total 10 kilo? --- Wel- 
Wel-Wel ---Y bo ta na altura ki ora 
e mentiranan di mas grandi ta ser 
comenta? --- Correcto. --- Na 
momento cu e corantnan ta ser 
imprimi. --- Wel - Wel. li 

L e4casdf ala 
As атат. 4 c 


Catherine Mason di 31 aña a ser domina pa un tristeza completo, na momento 
cu ela drenta den un discusion fuerte cu su tata Alan di 57 ana di edad. Durante 
e discusion cu su tata, Catherine su pensamento a ser dirigi riba su mama, 
Winnie, kende a fallece di cancer cu su 51 ana di edad. Su mama durante cu 
e tabata na bida, e desea pa ora cu e muri, pa su curpa ser crema y pa su 


shinishinan ser plama den e parque, na unda semper e cu su casa tabata haci 
paseonan. Su mama no ta na bida mas, sinembargo Catherine su stimacion pa 


su mama ainda ta bibo den su pensamen-tonan. 


Tabataribaun mainta, cu Catherine a 
dicidi di haci un bishita na su tata, pa 
haci un peticion. Despues di a saluda 
su tata y a bebe un poco koffie, e la 
puntra su tata e siguiente: "Mi a pasa 
unrato di bishita serca papa, pa puntra 
si por ta posible, cu mi por haya un 
poco di e resto di e shinishinan di 
mama?" 

"Con?" su tata a puntra di un forma 
asombra. "Bo ta desea un poco di e 
shinishi dibo mama? Tende Catherine, 
ami no mester e shinishi di bo mama 
mas! Bo por haya e urna completo 
mes si bo ta desea esey! 

Catherine su intencion ta, pa e por 
warda e shinishinan di su mama, pa 
Ora cu su tata tambe fallece, pa e por 
plamanan hunto den e parque cu 
semper nan sa bishita. 

Catherine no por a kere su mes loke 
su tata a bisa na su persona. E la keda 
mas asombra ainda, na momento cu 
su tata a bisa e siguiente na su per- 
sona: "Ademas Catherine, mi kier 
participa na bo, cu mi tin un muher 
dencas cual ta mi amor nobo. E futuro 
esposa di mi ey, yama Marjorie 
Barron." Catherine kende ta bibando 
hunto cu su casa, Lawrence di 48 aña 
y su dos yiunan, no por a acepta e 
palabranan ey for di su tata. Cu un voz 
furioso Catherine a grita e siguiente 
den direccion di su tata: "Mi no por 
kere algo asina escandaloso di papa. 
Mama tin apenas un luna morto, cu ya 
papa a tuma un otro muher den cas! 
Minotakere nuncacu papaenverdad 

ta tin un stimacion pa mama, durante 
cue tabata na bida. Esey ta imposible, 
pa mi por kere esey for di papa. Loke 
cu papatacometiendo actualmente ta 
algo baho, cu no ta pertenece na nos 
caracter. Pasobra ta kende por segura 
papa, cu e muher ey enverdad tin un 
stimacion sincero pa papa?" 


"Tende," e tata a bisa, "sera bo boca 
grandi ey. Un educacion asina malo 
nunca bo no a haya esey for mi! Bota 
hopi grosero mes! Corda bon cu mi ta 
bo tata, y abo como mi yiu muher 
mester sa di respeta mi! Despues di 
tempo bo mes lo realiza, cu Marjorie 
Barron lo resulta un señora ideal pa 
mi persona. Y for di awor mi kier 
segura bo caba, cu pronto bo tambe lo 
haya un simpatia grandi pa mi amor 
nobo." 





Catherine no por a acepta e decision 
cruel di su tata, pa ya e tin un otro 
muher, mientras cu apenas su mama 
tin algun dia morto. Catherine semper 
a stima su mama cu tur su cariño pa 
e por a bai di acuerdo cu su tata. 
Despues di algun dia Catherine a 
tuma e decision, pa no bishita su tata 
mas. Ademas Catherine ta tin un odio 
completo riba Marjorie, e muhercua 
tuma e lugar di su mama. 

Catherine na un di su mihor amiganan 
a conta e siguiente: "Mi sa cu e bida 
mester sigui normal pa un y tur cu ta 
nae mundo aki. Pero cue bida mester 
sigui di un manera asina doloroso pa 
mi, hamas mi por acepta esey di mi 
tata. Ta asina liher, mi tata ya a lubida 
e nificacion grandi, cu mi mama ta tin 
pa su persona, durante cu e tabata na 
bida como su señora? Pa mi e muher 


TIPATOP 
ЙДЕ 


Ta felicita tur тата di Aruba 





ariba nan dia 


tan glo 71080 


ey ta pertenece na sorto di muhernan 
cualquiera, cu ta pasa di braza pa 
braza di e hende hombernan. Mi no 
por kere ainda, cu e cas ey un tempo 
tabata nos hogar, na unda nos a hiba 
un bida felizmente." 

No, pa Catherine esey ta inperdonable 
pa loke su tata a comete. 

Catherine: "Mi a bisa mi tata, si e por 
haya falta di mi yiu homber, Gordon, 
cu e ta bon-bini na mi cas. Mi no por 
kita mi tata pa bin mi cas, como cu 
Gordon ta stima mi tata hopi mes, y e 
tambe como su abuelo ta locamente 
tras di mi yiu homber. Pero ami si 
hamas lo pone un pia den e cas di mi 
tata, mientras cue muher desgraciado 
ey ta den e cas." 

Mientras tanto, Catherine a bai cue 
urna cu e shinishinan di su mama na 
su cas. Su tata no ta kier nan mas den 
su cas. 


Pero riba un dia, Catherine a haya e 
sorpresa amargo di su bida. For di 
corte a yega un carta dirigi na su 
persona. Catherine di esey a conta e 
siguiente: "Enverdad, mi tata ta un 
homber hopi falso mes, pa demanda 
mi dilanti corte, pa mi devolve e urna 
cu e shinishinan di mi difunto mama. 
Ademas den e carta ta ser menciona, 
cu si encaso mi mester plama e 
shinishinan di mi mama algun 
caminda, cu mi lo por conta cu un 
castigo di prison” 

Naentrada die sala di Corte Catherine 
a encontra cu su tata. Despues cu su 
tata a keda mira su yiu muher di un 
manera furioso, e la bisa e siguiente 
na su yiu muher: "Catherine, aunque 
cu bo ta mi yiu muher, mi kier pone 
bona altura di lo siguiente. Tan pronto 
cu mi haya e urna di bo, cu e 
shinishinan di bo mama, mi lo flush 
esey completamente den bario. Bo 
mes sa cu mi tin un amor nobo, y e 
muher ey no ta desea pa un dia e 
shinishinan di bo mama, ser plama 
hunto cu di mi, ora yega e momento 
cu mi tambe mester fallece. Eta stima 
mi asina hopi, cue no kier tende nada 
di e shinishinan di bo mama, kende 
durante cu e tabata na bida tabata mi 

sefiora. Como cu mi tambe ta stima haci cu por poco Catherine a kita cai 
e muher ey como mi futuro sefiora, flauw pa e shock cu e la haya. 
mi tin e obligacion pa obedece su Catherine: "Paloke mi tata a participa 
persona. Bo porcompronde mi awor na mi tocante su pensamento, a duna 
Catherine, pakico ture problemanan mi di compronde, cu mi tin cu enfrenta 
aki?" | mi tata den un sorto di guerra. Pasobra 
hamas mi lo laga mi defunto mama na 
E palabranan ofensivo di su tata, a caya. Pero Alan e tata di Catherine a 


bisa, cu su yiu muher a 
bai cu e urna cu e 
shinishinan sin su 
permiso, pa motibo cu 
nan a haya palabra cu 
otro. Y tambe cu 
Catherine a haci esey, 
pasobra e no a haya e 
placa cu e la spera, for 
di e compania na unda 
su mamatabata segura. 
E abogado di Alan a 
bisa: "E caso aki 
enberdad ta un 
situacion infavorable. 
Pero Alan a sigui 
persisti, Cu ta su per- 
sona tin e derecho riba 
eurnacue shinishinan 
di su señora, y e ta 
exigi pa nan por bin 
den su poder. Ecaso pa 
cual huez lo dicta, 
kende lo keda cu e urna 
di e shinishinan, lo 
tuma lugar te aki na 
dos luna. 





Catherine cu e urna di e shinishinan di su mama 

E BERDAD 
AMARGO 


Den e sala di casamento casi no ta tin ningun hende cu a acudi 








pa e casamento di Lucia y 


Nicolas. Solamente e dos testigonan necesario y e ambtenaar pa declaranan como pareha 
oficialmente casa ta e uniconan cu tabata presente. Despues cu e parehanan a bisti otro e 
reenchinan di matrimonio, e recien casadonan a ricibi felicitacion di e ambtenaar y di e dos 


testigonan cu a testigua. 


Na salida di e edificio di casamento, 
e pareha recientemente casa a duna 
otro man y Lucia kende tin apenas 
mas o menos diez minuut casa a bisa 
surecientemente esposo lo siguiente: 
"Danki mi amor, pa tur loke bo a haci 
pa mi, tur cos bon pa bo. Nos lo mira 
otro despues.” Despues die palabranan 
ey, no a sigui ningun sunchimento 
entre e pareha cu acaba di casa. Lucia 
a drenta den un auto y un rato despues 
e la aleha for di eynan. Un poco 
despues, Nicolas a cana bai den 
direccion di un otro auto, na unda un 
chofer ta sperando riba su persona. 
Cada un di nan a bai pa un otro 
direccion. 

E dia ey y tampoco durante e anochi 





cu a sigui, no ta tin ningun recepcion 
pa e pareha recienmente casa. 
Tampoco ningun sorto di cama no a 
serusa pae pareha nobo, pa hacimento 
di amor. Pero si, na un cas familiar, a 
ser teni un recepcion pa e sefiora, 
Lucia, cual a ser bishita pa varios di 
su famia mas yega y tambe pa algun 
di su amistadnan. Y Lucia por tabata 
satisfecho, pa cada palabra di 
felicitacion cu a ser expresa na su 
persona. Y Lucia ta tin tur e derecho 
papora sinti su mes satisfecho y feliz, 
aunque cu su Casa mes no tabata 
presente na e recepcion. Na e 
momento ey su pensamento a ser 
dirigi riba su recienmente casa. Lucia 
ta tin e seguranza cu Nicolas mester 


ta celebrando e anochi importante ey. 
E biaha aki no cu cualquier rom 
barata, pero cu un di e mihor 
whiskynan di marca mundial. Lucia 
cu tur su razon por a sinti su mes den 
e mundo di felicidad. Un felicidad pa 
cual e mester a lucha cu tur su alma y 
corazon, pa e por a canta triunfo. 
Lucia a logra pa medio di nan 
casamento, su pasaporte Hulandes. E 
caminda a habri pa Lucia por keda 
legalmente na Aruba, ademas su per- 
sona por emigra pa Hulanda, na 
momento cu e ta haya cu esaki ta 
necesario. E ta pertenece awor di un 
pasaporte Hulandes cu ta e orgullo di 
cada Arubianonan y especialmente di 
e Hulandesnan. Un par di ora prome, 

ainda Lucia tabata un estranhero y 
awor e ta un ciudadano legalmente di 
e nacionalidad Hulandes. Y tur e 
sacrificio Cu e mester a haci, a costa 
su persona solamente e suma di dos 
mil florin Arubiano, pa por a logra 
haya un homber Arubiano cu kier a 
drenta den e boto di matrimonio cu su 
persona. Casonan asina a para bira 
casi algo normal na Aruba. Pero ta 
parce cu Hulanda no ta un pais di e 
ciegoey. Hulanda arealiza talvez, cu 
Aruba ta ser usa como un sorto di 
trampo'ine, pa estranheronan, pa di 
un forma legal nan por logra drenta 
Hulanda, y ademas di e manera ey, 
nan por goza di tur e facilidadnan 
social cu Hulanda ta pertenece. 
Posiblemente cu ta pa e motibo ey 
Hulanda lo bai exigi tanto di nos 
como  Arubianonan y di e 
Antillanonan, pa nan por domina e 
idioma hulandes y tambe pa portin un 
profesion pa por yena cualquier cupo 
di trabou, cu un empresa Hulandes tin 
necesidad di esey, si no tin un hulandes 
cu por sa di haci esey. Un medida 
severo sigur pa nos Arubianonan. 
Pero Hulanda tin e derecho pa tuma 
e medida ey? Of e ta haci esey, 
solamente pa combati e manera 
inhusto cu hopi di esnan cu ta emigra 
pa e tera frieu ey ta cometiendo? 
Pronto Hulanda lo bin cu otro medida 
cu sigur lo cai como algo amargo pa 
nos. Hulanda lo bai introduci un 
"Pasaporte Caribense", pa tur esnan 
cu ta pertenece di e nacionalidad 
hulandes, naci na aruba of Antillas 
Hulandes. Hopi ta esnan estranhero 
cu a casa cu un Arubiano, solamente 
pa haya e nacionalidad Hulandes, ta 
provecha di emigra pa Hulanda pa 
goza di e beneficionan social cu 
Hulanda ta brinda na un y tur cu tin e 
nacionalidad Hulandes. Pero no ta 
solamente Hulanda ta tumando 
pasonan asina, pero tambe algun otro 
pais mas den Europa a cuminza ta 
Introduci cierto medidanan. 


Entre otro Francia tambe a realiza cu 
nan ta ser domina tanto den nan 

cultura como riba otro tereno. Por 
ehemplo, na momento cu un yiu di 
estranhero cu ta bibando na Francia 
ser naci, e Mayornan no por exigi 
mas, cu nan yiu tin e derecho pa haya 
enacionalidad Frances, manera antes 
si tabata e caso. E por bin na remarque 
si pa haya e nacionalidad Frances, te 
na momento cu e mucha cumpli 
dieztres afia, pero bou di e condicion 
cu esaki mester ser solicita pa su 
mayornan. Y tur esnan cu ta di e edad 
di diezocho aña, automaticamente 
por haya nan nacionalidad Frances, 
pero bastante cu nan a biba den e pais 
ey pa 13 aña largo continuo sin 
interupcion. E poblacion Frances ta 

di opinion, cu e pasaporte Frances 
mester keda como un orgullo y honor 
pa tur e Francesnan cu tin e pais ey 
berdaderamente na corazon. 


Situr pais tin nan orgullo, anto pakico 
nos pais Aruba no por pertenece di 
esaki? Ta solamente na Aruba ta 
parce cu ta ainda nos parlamen- 
tarionan ta den un soño profundo, y cu 
porlo pronto no ta parce cu nan lo bai 
habri nan wowonan. Estranheronan 
innecesario ta drentando Aruba pa 
bin ocupa trabounan cu nos propio 
yiunan di tera mes por haci. Y un 
cantidad di nan cu nan famia completo 
tadrenta Aruba, pa bin haci trabounan 

na prijs di baratillo. Si nos 
Gobernantenan kier sigui permiti 
esaki, nan lo mester percura pa nan 
por gana un salario hustifica igual cu 
nos Arubianonan. No por ta asina cu 
pa motibo cu nan ta estranhero, nan 
mester traha y drama sodornan manera 
encaso cue tempo di esclavo ainda no 
a yega na su final. Pa varios empresa 
comercial diripiente ta parce cu nos 
propio yiunan di tera no tin e valor 
mas, pa ocupa un trabou cu por ser 
haci pa nos Arubiano mes cu tin e 
capacidad pa haci esey. Diripiente ta 
parce cu nos propio yiunan di tera ta 
pertenece di un rasa no aceptable na 
Aruba. Pero tambe por ta asina talvez, 
cu hasta nos Departemento di Labor 
ta hungando cu nos honestidad? Ta di 
conedepartamento aki ta permitiendo 
paun persona tin cu traha pa un pago 
bou di e salario minimo? 

E sclamacion di nos pueblo 
diariamente na nos Radio Emisoranan, 
pa gobierno mihora e situacion critico 
mas pronto cu ta posible, te ainda a 
resulta den gritonan envano. Ta parce 
cue palabra piedad notaexisti mas pa 
nos como yiunan di e pais Aruba. 
Cada gritonan haci na e radio 
emisoranan te ainda ta ser considera 
como algo sin valor. Ta solamente 
nos compania di comunicacion 
"SETAR" ta ser beneficia pa e 
tantisimo yamadanan di auxilio haci 
na nosradio emisoranan. Ta parce cu 
pronto nos Arubianonan, lo bai bira 
unsortodi producto di eestranheronan 
innecesario na Aruba. A falta poco pa 
nos por considera nos mes como 
estranhero den nos propio pais. 
Mientras cu nos mes cu tin mas honor 
y derecho ta muriendo di hamber, 
estranhe-ronan ta amusando nan mes. 
Of portaasina, cu nos Gobernantenan 
tasperandote oracu e momento yega, 
pa nos comunidad tuma e mando den 
nan poder pa bringa pa nan derecho? 
Aruba ta un joyariba su mes cu poco- 
poco ta perdiendo su valor costoso. E 
berdadero paraiso Aruba ta 
perteneciendo caba den pasado? 

E caso straño: 


MORTO Y SINEMBARGO NA BIDA 


Tabata cuarto pasa di diezun or, na momento cu e telefon a resona. E telefonista a coi e 
telefon pa tende ta kende ta e huesped, cu e por brinda su servicio. Na e momento ey e 
telefonista a tende solamente un kehamento, y despues e no a tende nada mas. 

"Halo," e telefonista a bisa, " bo ta na telefon ainda? Ta cu kende mi tin e honor?" 

Pero e huesped di camber 54 den Dan-Hotel na Tel Aviv, no a duna ningun contesta. 
Inmediatamente e telefonista a avisa un docter. Na momento cu e docter algun minuut 
despues a drenta den e camber 54, e la mira e huesped di e hotel gezak den su stoel. 


Su mannan tabata tene na 
parti di su corazon, 
mientras cu su cara a perde 
su color normal pa e dolor 
cu e la haya. E telefon 
tabata colga serca di e stoel 
na unda e huesped ta 
sintando. No tabata algo 
dificil pa e docter por a 
saca su conclusion. E 
huesped ahayaun ataca di 
corazon. Ni un diez minuut 
despues un ambulance 
tabata na caminda pa Hos- 
pital-Danilo. Den e cam- 
ber di hospital pa 
tratamentonan di corazon, 
algun docter pa medio di 
oxigeno y masage di 
corazon ta tratando pa 
scapa loke por ser scapa 
ainda. E pols di e paciente 
mientras tanto a bira zwak 
y mas zwak ainda, te na 
momento cu e docternan 
no por a sinti su polsslag 
mas. Exactamente cuatro 
minuut despues, e pacient 
aserdeclara morto clinica. 
Enotabata halarosea mas. 
Pero sinembargo е 
docternan no a perde 
speranza. Y e milagro tan spera a 
tuma lugar. Cuatro minuut despues, e 
rosea di e pacient poco-poco tabata 
tendible y su corazon a bolbe funciona. 
E pacient cu tabata na drempel di su 
morto a ser yama atrobe den bida. E 
hombercualgun minuut prome tabata 
pertenece nae mundo di e defuntonan, 





ta Daniel Golin, un artista Frances di 
fama riba tereno di peliculanan, cu 
tabata na Tel Aviv pa un Festival di 
Pelicula Internacional. 


Despues di algun siman, Daniel a 
conta pa promer vez den kico 
exactamente e la pasa na momento cu 


e la ser declara morto. 

"Pa mi te ainda esaki ta 
algo increible, den loke mi 
a encontra mi mes. 
Diripiente mi a cuminza 
zweef den e camber di e 
hospital, y a move mi mes 
igual cu un sombra riba di 
e aparato cu ta registrando 
mi pols. Mi a spanta ora cu 
mi a ripara, cu e hangua di 
e aparato no ta moviendo 
mas. Mi corazona para por 
completo. Mi kierapuntra 
e docternan algo, pero mi 
lipnan no tabata kier a 
move, pa mi por a 
pronuncia algun palabra. 
For di den halto mi por a 
mira bon cla, con un di e 
docternan a sac su mes 
over di mi curpa sin bida. 
Mi por a compronde cu mi 
tabata morto. Despues di 
esey mi curpa a cuminza 
move su mes, mientras cu 
abinuncantidaddi stofnan 
dunando un sorto di 
claridad na mi curpa." 

Despues di esey Daniel 
diripiente por a mira 
sombranan perteneciendo 
na mas cu un hende, cu a yega serca 
pa bin encontra su persona. E por a 
reconoce tanto su mama y su tata, 
kendenan ya ta tin algun afia morto 
caba. Su mama atene su man y a guia 
Daniel na un sorto di hardin, na unda 
ta tin un cantidad di flornan hopi 
bunita cu na mundo no ta existi. Un 

cantidad di mucha tabata hunga dene 
hardin ey bou di harimento cu otro. 
Diripiente Daniel por a mira su yiu 
homber chiquito, kende a encontra su 
morto na un edad di cuatro aha pa 
medio di un accidente. Daniel kier a 
tuma su yiu homber chiquito den su 
brazanan, na momento cu e vision a 
desaparece por completo for di su 
bistanan. For di leu ainda e por a tende 
e voz di su mama gritando e siguiente: 
"Daniel, bo mester bai awor, bo'n por 
keda mas. Bo ora a yega cu bo mester 
bai atrobe na mundo, e bida ta sperando 
riba bo eynan." 

Bou di yoramento Daniel a trata na 
lucha, pa e no haya su mes na bida 
atrobe. 

"No, Daniel a bisa, "mi no kier a 
regresa mas den e bida, eynan tabata 
asina bunita y tambe ta reinando un 
felicidad sin final, cu no ta existi 
palabra pa dunaun splicacion tocante 
esey." 


E pacientenan cu a yega di ser declara 
un morto clinica, por recorda 
exactamente nan experencia straña 
cu nan aencontra nan mes aden. Riba 
un mainta na Paris, a ser encontra e 
curpa sin bida di e dama Americana, 
Francis Leslie. E docternan no por a 
señala ningun clase di bida mas den e 
persona ey. E docternan a declara su 
persona como morto. E cadaver di 
Francis Leslie a ser hiba na un hospi- 
tal Americano cu ta kedando na Paris, 
pa constata kico lo por ta e causa cu 
edamaey a fallece. Ta despues di tres 
ora cu e pacient tabata den hospital, 
ora cu e pathaloog cu tur su 
tranquilidad a dicidi di fula e pols di 
e fallecido. Epora sinti cue curpa sin 
bida di Francis ta cayente di un forma 
innormal. Mesora e la laga yama dos 
specialista di corazon pa mira e 
paciente. Aunque cu e dos 
specialistanan no por aconstata ningun 
sorto di polsslag of halamento di 
rosea, sinembargo nan a tuma e deci- 
sion pa trata atrobe na haya Francis na 
bida. Mientras cu Francis tabata bou 
control di e aparato di róntgen,e la ser 

injecta den su corazon cu andraline. E 
no a duna ningun reaccion riba esey. 


Pa di dos vez e docternan, a bolbe 
trata pa injecta e paciente, pero e 
biaha ey cu un dosis hopi mas fuerte. 
Cu curiosidad e docternan a keda 
spera ki resultado esey lo bai tin. E 
secondenan cu a pasa tabata igual cu 
un siglo pa e docternan. Diripiente e 
docternan por a mira un movecion 
den e curpa di Francis sigui pa mas y 
mas. Y despues su curazon a cuminza 
bati di un manera rapido, y por ultimo 
e corazon acuminza funciona normal 
manera debe ser. 

Dos ora despues Francis Leslie a 
habri su wowonan. E siguiente dia 
Francis a contae docternan cu a scapa 
su bida lo siguiente: "Mi a encontra 
mi mes den un vision hopi strafia mes. 
Mi a cuminza zweef den un sorto di 
tunnel manera un trechter, cual 
continuamente tabata bira mas largo. 
Riba mi persona mi por a mira un 
sorto di color cora scur, mientras cu 
mi dilanti, mi por a mira un color blau 
scur, cu Ora pa ora a cambia den un 
color blau lichto. Mi por a sinti, cu mi 
curpa no tabata conteni di ningun 
peso mas. Esey pa mi tabata algo 
fantastico. Despues tambe, for di leu 
mi por a tende un voz gritando mi 
nomber. Mi por a reconoce e voz ey, 
cual tabata di mi mama cu ya caba ta 
tin hopi añanan morto." 


Francis Leslie a trata di conta di e 
colornan bunita cu e la mira, y tambe 
e resonamento di un melodia bunita 
cu e la tende. 

"E tabata algo increible,” Francis a 
conta, "pa por a mira con tur eseynan 
tabata bin den mi direccion, na 
momento cu mi tabata asercando e 
tunnel cual tabata habri." 

Francis Leslie a haya su mes den e 
mundo di e mortonan, pa mas o menos 
un diezdos ora largo. Y despues si, 
Francis Leslie a muri pa di dos vez. Y 
e biaha ey si, e no a bolbe mas na 
mundo como un hende bibo. 

Un di e docternan a conta e siguiente 


die asunto straña ey: "Como docter cu 
ta tin Francis Leslie como paciente, 
esey a causa mi hopi duele mes. 
Francis a muri, pasobra e no kier a 
keda mas na bida. Francis ta kier a bai 
den pasado, na unda e la bai na 
momento cue la muri clinicamente pa 
di promer vez. Francis Leslie semper 
a keda gaba, den ki sorto di paraiso e 
la encontra su mes, y cu su deseo 
grandi ta, pae por yega eynan atrobe, 
pero pa no regresa mas na mundo." 


E dos docternan Americano, Karlis 
Osis y Marian Netes ta pertenece di 
un coleccion di mas o menos 45000 
storianan di esnan cu a muri un morto 
clinica, pero cu a logra di bin den e 
bida atrobe. Mas cu dos mil di nan na 
momento di nan morto, a mira sortonan 
di naturaleza hopi bunita mes. 


Tambe nan por a tende melodianan 
hopi bunita, y tambe nan a papia 


tocante nan famianan, amistadnan cu 


tabata na halto pa encontranan, y 
despues guianan, pa nan por a logra 
drenta den un tunnel cu ta cuminza 
smal y por ultimo e tabata bira mas 
hancho. E storianan aki a ser confirma 
pa un docter y psicologo, Dr. Eliza- 
beth Kubler-Ross. 

Dr. Elizabeth Kubler-Ross tocante 
esaki a conta e siguiente: "Loke mi ta 
contando akinan, pa hopi e lo resona 
como algo increible pa por kere cu 
esaki ta berdad. Pero tin hopi di nan, 
cu hasta por a papia cu hendenan cu 
ta tin hopi afianan cu nan a fallece. E 
defuntonan cu ya pa hopi tempo largo, 
a bandona nos mundo, tabata spera 
riba esnan cu a fallece clinicamente, 
pa asina nan por hiba nan na un lugar 
hopi bunita mes." 

Pa straña cu e casonan aki ta resona, 
sigur e ta duna algo di compronde cu 
mester por tin algo despues di morto. 
Lo bai tin sigur mas di e hendenan cu 
a ser declara morto y despues cu nan 
regresa na mundo, nan tambe lo bai 
conta tocante di nan experencia cu 
nan a encontra nan mes aden. 

